b'\n_START_ARTICLE_\nUltima Thule Ambient Music\n_START_SECTION_\nFormatul emisiunii\n_START_PARAGRAPH_\nFiecare difuzare este un show ne\xc3\xaentrerupt, compus din 90 de minute de soundscape muzical, creat din piese segue mixate a unui num\xc4\x83r variat de arti\xc8\x99ti. Con\xc8\x9binutul musical al fiec\xc4\x83rei emisiuni este eclectic \xc8\x99i divers \xc8\x99i poate cuprinde, pe l\xc3\xa2ng\xc4\x83 muzica de baz\xc4\x83 Ambient, new age \xc8\x99i electronic\xc4\x83, muzic\xc4\x83 veche, medieval\xc4\x83, clasic\xc4\x83 contemporan\xc4\x83, etnic\xc4\x83/world, cool jazz, coloane sonore \xc8\x99i ocazional chiar \xc8\x99i idiom-uri populare._NEWLINE_Durata emisiunii Ultima Thule a variat considerabil de-a lungul anilor. Ini\xc8\x9bial lansat\xc4\x83 ca o emisiune de 90 de minute, durata sa s-a extins progresiv la 2 \xc8\x99i apoi 3 ore, dup\xc4\x83 care, din martie 2001, a revenit la formatul ini\xc8\x9bial de 90 de minute.\n_START_SECTION_\nIstorie \xc8\x99i prezentatori\n_START_PARAGRAPH_\nProiectul a fost conceput de George Cruickshank, emisiunea fiind difuzat\xc4\x83 pentru \xc3\xaent\xc3\xa2ia dat\xc4\x83 pe 1 februarie 1989 din studiourile Narwee al 2NBC-FM. La \xc3\xaenceputul anilor 1990 emisiunea s-a mutat la cel mai mare \xc8\x99i vechi post radio al Australiei, 2MBS-FM, unde \xc8\x99i \xc8\x99i-a stabilit sediul._NEWLINE_De la fondarea emisiunii \xc8\x99i p\xc3\xaen\xc4\x83 la sf\xc3\xaer\xc8\x99itul anului 1998, George Cruickshank a fost programatorul \xc8\x99i prezentatorul de baz\xc4\x83 al Ultima Thule. Spre sf\xc3\xaer\xc8\x99itul anului 1998, David Bassin, Candace Cappe, Victor Kay \xc8\x99i Nev Dorrington au devenit co-produc\xc4\x83tori al\xc4\x83turi de Cruickshank, \xc3\xaens\xc4\x83 acest aranjament s-a dovedit a fi ineficace, sf\xc3\xa2r\xc8\x99indu-se la \xc3\xaenceputul lui 1999._NEWLINE_Mai t\xc3\xaerziu, \xc3\xaen 2001, Dorrington s-a al\xc4\x83turat iar\xc4\x83\xc8\x99i grupului, particip\xc3\xa2nd la difuzarea programului, \xc3\xaempreun\xc4\x83 cu  Mike Watson, a.k.a. Mike G, creatorul paginii-ghid Ambient Music Guide. Watson a colaborat la aceast\xc4\x83 emisiune timp de cinci ani, plec\xc3\xa2nd \xc3\xaen 2006. Ulterior, rolul lui Watson \xc3\xaen echipa Ultima Thule a fost luat de Marc \xe2\x80\x9eKundalini\xe2\x80\x9d Cottee. Jon Shapiro s-a al\xc4\x83turat emisiunii \xc3\xaen 2009._NEWLINE_De la sf\xc3\xaer\xc8\x99itul anului 2001 emisiunea a fost difuzat\xc4\x83 \xc3\xaentr-un ciclu bilunar, Cruickshank prezent\xc3\xa2nd fiecare a doua edi\xc8\x9bie, \xc3\xaen timp ce ceilal\xc8\x9bi prezentatori g\xc4\x83zduiau emisiunea \xc3\xaen s\xc4\x83pt\xc4\x83m\xc3\xa2nile alternative.\n_START_SECTION_\nSindicalizarea, difuzarea \xc8\x99i podcastingul\n_START_PARAGRAPH_\nUltima Thule este transmis\xc4\x83 live de 2MBS-FM \xc3\xaen Sydney, Australia, \xc3\xaen serile de duminic\xc4\x83, \xc3\xaentre orele 23h 30 \xc8\x99i miezul nop\xc8\x9bii._NEWLINE_\xc3\x8en iunie 2003, Ultima Thule a fost transmis\xc4\x83 \xc3\xaen Adelaide de 5MBS-FM, postul-sor\xc4\x83 al 2MBS, unde are acela\xc8\x99i format \xc8\x99i durat\xc4\x83 de difuzare._NEWLINE_Un al treilea post, Artsound FM al re\xc8\x9belei Fine Music Network din Canberra, a \xc3\xaenceput s\xc4\x83 transmit\xc4\x83 emisiunea \xc3\xaen noiembrie 2006, difuz\xc3\xa2nd-o \xc3\xaen serile de mar\xc8\x9bi, de la orele 23._NEWLINE_\xc3\x8en martie 2008 s-a anun\xc8\x9bat pe blogul Ultima Thule ca emisiunea va putea fi recep\xc8\x9bionat\xc4\x83 la nivel na\xc8\x9bional prin serviciul satelit al Comunit\xc4\x83\xc8\x9bii Re\xc8\x9belei de Radio, Comunity Broadcasting Association of Australia, ce difuzeaz\xc4\x83 emisiuni a peste 180 de posturi de radio \xc3\xaen toate statele \xc8\x99i teritoriile Australiei. Difuzarea efectiv\xc4\x83 a \xc3\xaenceput din 2 mai 2008._NEWLINE_Ultima Thule este disponibil\xc4\x83 ca podcast din luna mai 2005, \xc8\x99i la orice moment 8 edi\xc8\x9bii ale emisiunii sunt disponibile pentru download \xc3\xaen format MP3 pe situl emisiunii. De asemenea, poate fi ascultat live de pe pagina radioului 2MBS-FM.\n_START_SECTION_\nAlbume compila\xc8\x9bii\n_START_PARAGRAPH_\nChasing the Dawn: Ultima Thule Ambient Volume 01 este o compila\xc8\x9bie produs\xc4\x83 de George Cruickshank \xc8\x99i care a fost lansat\xc4\x83 cu scopul str\xc3\xa2ngerii de fonduri pentru 2MBS, la \xc3\xaenceputul lui 2006._NEWLINE_Prezint\xc4\x83 lucr\xc4\x83ri originale \xc8\x99i nelansate anterior a treisprezece arti\xc8\x99ti ambient, incluz\xc3\xa2ndu-i pe Steve Roach, Tim Story, Robert Rich \xc8\x99i Numina. \xc3\x8en august 2006 compila\xc8\x9bia a atins pozi\xc8\x9bia #41 \xc3\xaen clasamentul musical al New Age Reporter.'